 Guddoomiyaha Baarlamaanka Federaalka ah ee Soomaaliya Mudane Maxamed Sheekh Cismaan Jawaari ayaa sheegay in saddexda cisho ee soo socota ee guddiyada joogta ah iyo Wasaaradaha la shaqada ah ay yeelan doonaan kulamo, si ay isula eegaan shaqooyinka la qabanayo, waxaana uu Xildhibaannada kula dar daarmay inay waqtiga ilaaliyaan oo ay soo xaadiraan kalfadhiyada soo socda, maadaama kalfadhiga howlaya horyaalla ay ka midyihiin wax ka badalka dastuurka. 